ddrg/super_eurlex huggingface dataset:
16.

á chur in iúl gur geal léi rún an Choimisiúin, a fógraíodh i dTuarascáil uaidh ar Shaoránacht AE 2020, nuashonrú a dhéanamh ar na treoracha maidir le cearta vótála saoránach soghluaiste de chuid AE i dtoghcháin bhardasacha agus i dtoghcháin Eorpacha (Treoracha 94/80/CE agus 93/109/CE ón gComhairle); á chur i bhfáth, i ndáil leis sin, a phráinní atá sé deireadh a chur leis na bacainní agus na deacrachtaí go léir a chuireann bac ar fheidhmiú na gceart vótála ag saoránaigh shoghluaiste AE, lena n-áirítear daoine atá faoi mhíchumas, soláthar faisnéise maidir le toghcháin bhardasacha agus Eorpacha agus nósanna imeachta vótála a mhéadú agus a éascú (b’fhéidir trí ardán faisnéise lán-inrochtana amháin ar fud an Aontais), na Ballstáit a spreagadh, go háirithe ar an leibhéal áitiúil, chun feidhmiú na gceart vótála ag saoránaigh shoghluaiste AE a éascú, agus roghanna cianvótála a fhiosrú agus a chur chun feidhme, lena n-áirítear vótáil leictreonach, chun rannpháirtíocht dhaonlathach a mhéadú agus a éascú; á chur i bhfios go láidir, chun críche na cianvótála, go gcaithfidh na Ballstáit a áirithiú go mbeidh ann do thrédhearcacht i ndearadh agus in úsáid córas leictreonach agus idirlín, don fhéidearthacht athchomhaireamh de láimh nó athchomhaireamh leictreonach a dhéanamh gan cur isteach ar rúndacht na vótála agus do chosaint sonraí pearsanta i gcomhréir le dlí infheidhme an Aontais; á mheabhrú go ndéantar daoine faoi mhíchumas faoi bhearta cosanta, amhail caomhnóireacht, a eisiamh go huathoibríoch ó rannpháirtíocht pholaitiúil i roinnt Ballstát agus, ar an gcaoi sin, go ndiúltaítear an ceart vótála dóibh; á chur i bhfáth gur gá imeacht ón réiteach as cuimse sin i bhfabhar tacú le daoine faoi mhíchumas i réimsí roghnaithe saoil; á chur in iúl gur geal léi, i ndáil leis sin, an dearbhú ón gCoimisiún go n-oibreoidh sé leis na Ballstáit agus leis an bParlaimint chun cearta polaitiúla daoine faoi mhíchumas a ráthú ar bhonn comhionann le daoine eile agus go háirithe chun a áirithiú go ndéanfar an ceart sin a theachtadh sna chéad toghcháin Eorpacha eile;
10.

á chur in iúl go bhfuil sí deimhin de go bhfuil comhordú na mbeartas náisiúnta fioscach ríthábhachtach i gcónaí chun taca a chur faoin téarnamh; ag tabhairt dá haire go meastar go leanfaidh an staid ghinearálta fhioscach, agus na buiséid náisiúnta agus an tSaoráid Téarnaimh agus Athléimneachta á gcur san áireamh, de bheith fabhrach in 2022 chun an téarnamh a chothú agus chun athrú de réir a chéile ar an mbeartas fioscach a áirithiú; ag aontú leis an gCoimisiún gur cheart do na Ballstáit a bhfuil leibhéal íseal nó meánleibhéal fiachais acu staid fhabhrach fhioscach a shaothrú nó a choinneáil ar bun, agus gur cheart do na Ballstáit sin a bhfuil leibhéal ard fiachais acu an tSaoráid Téarnaimh agus Athléimneachta a úsáid chun infheistíocht bhreise a mhaoiniú chun tacú leis an téarnamh, agus beartas stuama fioscach á shaothrú acu ag an am céanna nach gcuirtear cosc leis, áfach, ar an infheistíocht phoiblí a bhfuil gá léi chun earnálacha a bhfuil tábhacht straitéiseach leo do théarnamh agus teacht aniar gheilleagair agus shochaithe na hEorpa a chistiú; ag aontú leis an gCoimisiún gur cheart do na Ballstáit uile a n-infheistíocht maoinithe ar an leibhéal náisiúnta a chaomhnú nó a chaomhnú go ginearálta;
10.

á iarraidh go dtabharfaí freagairt láithreach chomhordaithe agus go n-úsáidfear Sásra an Aontais um Chosaint Shibhialta chun an tacaíocht is mó is féidir a thabhairt don Úcráin, go háirithe maidir le cúnamh daonnúil agus cúnamh bia, agus trí chonairí daonnúla sábháilte an Aontais a sholáthar agus trí bhia agus foscadh a chur ar fáil do gach duine atá ar a dteitheadh ón tír; á thabhairt chun suntais cé go meastar go bhfuil tacaíocht dhaonnúil airgeadais an Aontais cothrom le thart ar EUR 500 milliún go dtí seo, go bhfuil gá le tuilleadh tacaíochta; á chur i bhfáth, go háirithe, gur cheart don Aontas cúnamh daonnúil a sholáthar do mhuintir na hÚcráine chun slándáil bia ghearrthéarmach a áirithiú san Úcráin, agus do na dídeanaithe uile san Aontas trí Ghníomhaíocht an Bheartais Comhtháthaithe do Dhídeanaithe san Eoraip agus tríd an gCúnamh Téarnaimh don Chomhtháthú agus do Chríocha na hEorpa, agus trí rannchuidiú le Plean Mearfhreagartha FAO don Úcráin, agus trína chúnamh airgeadais a mhéadú; á thabhairt chun suntais nach mór cistiú breise a fháil mar go bhfuil príomhról ag cistí an Bheartais Comhtháthaithe chun forbairt chomhchuibhithe Bhallstáit an Aontais a áirithiú; á iarraidh ar an Aontas comhordú a dhéanamh le gníomhaireachtaí na Náisiún Aontaithe agus leis na comhpháirtithe uile ar an láthair chun cúnamh práinneach bia agus slí beatha a sholáthar do dhaoine atá thíos leis an gcogadh san Úcráin;
3.

á chur in iúl go bhfuil uafás agus fearg uirthi maidir leis na hainghníomhartha tuairiscithe, lena n-áirítear éigniú agus bású sibhialtach, an t-easáitiú éigeantach, creachadh agus spriocdhíriú an bhonneagair shibhialtaigh, amhail ospidéil, saoráidí leighis, scoileanna, foscadh agus otharcharranna, agus scaoileadh le sibhialtaigh atá ag iarraidh teitheadh ó limistéir choinbhleachta trí chonairí daonnúla a comhaontaíodh roimh ré agus ar thug fórsaí armtha na Rúise tiomantas dóibh i roinnt bailte Úcránacha atá faoi fhorghabháil, amhail Bucha; á áitiú go gcaithfear iad siúd a bhfuil coireanna cogaidh agus sáruithe tromchúiseacha eile déanta acu, chomh maith leis na hoifigigh rialtais agus na ceannairí míleata atá freagrach astu, a thabhairt chun cuntais; á mheabhrú, i gcás coireanna cogaidh agus cinedhíothaithe, go bhfuil sé d’oibleagáid ar an gcomhphobal idirnáisiúnta gníomhú agus gur cheart dó úsáid a bhaint as na huirlisí uile atá ar fáil dó; ag tacú go hiomlán leis an imscrúdú arna sheoladh ag Ionchúisitheoir ICC ar choireanna cogaidh agus coireanna in aghaidh an chine dhaonna, chomh maith le hobair an Choimisiún Fiosrúcháin de chuid Oifig an Ard-Choimisinéara um Chearta an Duine; á iarraidh ar institiúidí AE gach gníomh is gá a dhéanamh in institiúidí agus in imeachtaí idirnáisiúnta agus ag an gCúirt Choiriúil Idirnáisiúnta nó ag binsí nó cúirteanna idirnáisiúnta iomchuí eile chun caingne Vladimir Putin agus Aliaksandr Lukashenka a ionchúiseamh mar choireanna cogaidh agus coireanna in aghaidh na daonnachta, agus páirt ghníomhach a ghlacadh ina n-imscrúdú; á iarraidh go mbunófaí binse speisialta de chuid na Náisiún Aontaithe maidir leis na coireanna san Úcráin; á mheas go mbeadh sé ábhartha leas a bhaint as an Sásra Idirnáisiúnta Neamhchlaonta agus Neamhspleách chun cabhrú in aon imscrúduithe idirnáisiúnta maidir le coireanna cogaidh a dhéantar san Úcráin; á iarraidh ar na Ballstáit agus ar AE a gcumas a neartú chun an tsaoirse ó phionós i gcás na ndaoine sin a rinne coireanna cogaidh nó a ghlac páirt iontu a chomhrac go héifeachtach;
C 434/50

Iris Oifigiúil an Aontais Eorpaigh

P9_TA(2022)0123

Staid chearta an duine sa Chóiré Thuaidh, lena n-áirítear an ghéarleanúint a dhéantar ar mhionlaigh reiligiúnacha

Rún ó Pharlaimint na hEorpa an 7 Aibreán 2022 maidir le staid chearta an duine sa Chóiré Thuaidh, lena n-áirítear an ghéarleanúint a dhéantar ar mhionlaigh reiligiúnacha (2022/2620(RSP))

(2022/C 434/10)

Níl an téacs seo ar fáil as Gaeilge.
C 434/51

Iris Oifigiúil an Aontais Eorpaigh

P9_TA(2022)0124

Staid an smachta reachta agus chearta an duine i bPoblacht Ghuatamala

Rún ó Pharlaimint na hEorpa an 7 Aibreán 2022 maidir le staid an smachta reachta agus chearta an duine i bPoblacht Ghuatamala (2022/2621(RSP))

(2022/C 434/11)

Níl an téacs seo ar fáil as Gaeilge.
52.

á aithint go n-eascraíonn an iliomad bacainní as acmhainneacht theoranta na riarachán seirbhísí ardcháilíochta a sholáthar i suíomhanna trasteorann; á chreidiúint go bhfuil digiteáil na seirbhísí poiblí agus cumais lánfheidhme ríomhrialtais bunriachtanach i gcónaí chun deireadh a chur le cuid de na bacainní neamhtharaife dochraideacha; á iarraidh ar an gCoimisiún úsáid uirlisí digiteacha a chur chun cinn agus ag tathant ar na Ballstáit tiomnú go huile do dhigiteáil na seirbhísí poiblí; á chur i bhfáth a thábhachtaí atá sé uirlisí ríomhrialtais idir-inoibrithe agus foinse oscailte a fhorbairt agus a úsáid d’fhonn forbairt nósanna imeachta ríomhrialtais a bheidh comhoiriúnach ar bhonn idirnaisiúnta a chothú á mheabhrú, i ndáil leis sin, gur ghá príomhfhorálacha na tairsí aonair digití a chur i bhfeidhm i ngach Ballstát AE faoin 12 Nollaig 2020; á chur i bhfios go láidir a thábhachtaí atá “digiteach mar réamhshocrú” mar phrionsabal agus prionsabal na haonuaire, chun am agus airgead a sparáil ar shaoránaigh agus ar ghnólachtaí, go háirithe má bhaintear úsáid níos forleithne astu; á chur in iúl gur geal léi an togra chun uirlis chun dul i ngleic leis na constaicí ar an margadh aonair a chur leis an tairseach aonair dhigiteach;
14.

á chur in iúl gur ábhar imní di nach gcuirtear san áireamh sna forálacha níos déine maidir le ceimiceáin i mbréagáin atá beartaithe do leanaí faoi bhun 36 mhí go bhfuil leanaí aosta fós leochaileach i leith substaintí contúirteacha; ag tabhairt dá haire go bhféadfadh monaróirí dul timpeall ar na forálacha mar thoradh ar an idirdhealú sin trína léiriú go bhfuil an bréagán ceaptha do leanaí os cionn 36 mhí fiú nuair is léir nach amhlaidh atá; á chur i bhfáth gur léirigh roinnt geallsealbhóirí, an Coimisiún agus na Ballstáit nach leor an t-idirdhealú sin, ós rud é go bhféadfadh sé go gcruthófaí bealaí éalaithe leis agus go bhféadfaí éifeachtacht TSD a theorannú leis, agus gur iarr siad go gcuirfí as an áireamh é; á iarraidh ar an gCoimisiún, dá bhrí sin, anailís a dhéanamh ar an tsaincheist sin laistigh den mheasúnú tionchair don athbhreithniú ar TSD agus i gcomhréir iomlán leis an bhfianaise eolaíoch is déanaí, cinneadh a dhéanamh an gá an t-idirdhealú sin a dhíothú agus teorainnluachanna sonracha a shocrú do cheimiceáin i mbréagáin; á chur in iúl go bhfuil sí den tuairim, nuair a thagann fianaise eolaíoch chun solais go bhfuil ceimiceán contúirteach do leanaí, gur cheart a úsáid a shrianadh i mbréagáin agus i ngach táirge a bhaineann le leanaí;
40.

ag cur béim ar an bhfíoras go raibh an digiteáil ina cuidiú agus aghaidh á tabhairt ar chuid de na dúshláin láithreacha a d’eascair as an bpaindéim, go háirithe le linn tréimhsí dianghlasála, agus gur dáiríre an neamhionannas í an deighilt dhigiteach i measc an iliomad neamhionannas a nochtadh le paindéim COVID-19; ag tabhairt dá haire gur cuireadh dlús leis an digiteáil i ngeall ar an bpaindéim, agus gur éirigh an teicneolaíocht chun bheith ríthábhachtach do theilea-obair, scolaíocht bhaile, ríomhthráchtáil, ríomhshláinte, ríomhrialtas, daonlathas digiteach agus siamsaíocht dhigiteach; á iarraidh ar an gCoimisiún dlúthfhaireachán a dhéanamh ar na forbairtí sin agus a áirithiú go bhfuil acquis an Aontais á chomhlíonadh ina iomláine, go háirithe maidir le cearta oibrithe agus cearta sóisialta; á mheabhrú nach mór tús áite a thabhairt don digiteáil agus don nascacht dhigiteach agus pobail áitiúla ag téarnamh; á athdhearbhú gur den tábhacht é dlí iomaíochta leormhaith agus creat Státchabhrach leormhaith a bheith ann lena dtugtar solúbthacht iomlán do na Ballstáit faoi na rialacha maidir le Státchabhair chun tacú leis an ngeilleagar i rith ráig an choróinvíris, go háirithe trí leathanbhanda ardluais agus bonneagar 5G a imscaradh i ngach cathair gan beann ar a méid; á iarraidh ar na Ballstáit tacú leis an nascacht, trealamh a sholáthar agus láithreacht pearsanra oilte a áirithiú in institiúidí poiblí, sóisialta agus oideachais;
3.

ag tabhairt dá haire, go bhféadfadh athchóiriú cánach atá neodrach ó thaobh ioncaim de, an ráta caighdeánach CBL ar an meán a laghdú seacht bpointe céatadáin in AE-27, chomh maith le costais chomhlíonta a laghdú; á thabhairt chun suntais, de réir na meastachán sin, go bhfuil méid an laghdaithe éagsúil ó Bhallstát go Ballstát, ó 2 (an Eastóin) go 13 phointe céatadáin (an Ghréig); ag tabhairt dá haire nach é seo an t-aon fhreagra amháin ar an ngá atá ann le dul i ngleic le castacht an chórais cánach; á thabhairt faoi deara go bhféadfadh sé go rachadh ráta caighdeánach CBL níos ísle chun tairbhe do thomhaltóirí, go háirithe do theaghlaigh ar ioncam íseal; ag tabhairt dá haire go bhfuil an deis ag na Ballstáit a fhiosrú cad iad na buntáistí a bhainfeadh le ráta caighdeánach laghdaithe aonair don iomaíocht chóir ina margadh féin;
P9_TA(2022)0063

Ráib ghéinmhodhnaithe 73496 (DP-Ø73496-4)

Rún ó Pharlaimint na hEorpa an 9 Márta 2022 maidir leis an dréachtchinneadh cur chun feidhme ón gCoimisiún lena n-údaraítear táirgí ina bhfuil, arb í atá iontu nó a tháirgtear as ola ráibe ghéinmhodhnaithe 73496 (DP-Ø73496-4) a chur ar an margadh de bhun Rialachán (CE) Uimh. 1829/2003 ó Pharlaimint na hEorpa agus ón gComhairle (D077485/02 – 2021/3058(RSP))

(2022/C 347/06)

Níl an téacs seo ar fáil i nGaeilge.
P9_TA(2022)0062

Cadás géinmhodhnaithe GHB811 (BCS-GH811-4)

Rún ó Pharlaimint na hEorpa an 9 Márta 2022 maidir leis an dréachtchinneadh cur chun feidhme ón gCoimisiún lena n-údaraítear táirgí ina bhfuil, arb é atá iontu nó a tháirgtear as cadás géinmhodhnaithe GHB811 (BCS-GH811-4) a chur ar an margadh, de bhun Rialachán (CE) Uimh. 1829/2003 ó Pharlaimint na hEorpa agus ón gComhairle (D077486/02 – 2021/3057(RSP))

(2022/C 347/05)

Níl an téacs seo ar fáil i nGaeilge.
51.

á iarraidh ar an gCoimisiún an pobal a chur ar an eolas go soiléir faoi chomhroinnt na n-inniúlachtaí idir an tAontas agus na Ballstáit chun a áirithiú go mbainfidh TESanna le hábhair agus le saincheisteanna a thagann faoi shainchúram inniúlachtaí an Choimisiúin i leith gníomhartha dlí a mholadh, agus comhairle phraiticiúil thráthúil a chur ar fáil do na heagraithe maidir le dréachtú TESanna agus úsáid leormhaith a bhaint as an bhféidearthacht TES a chlárú ar bhonn páirteach; ag cur béim ar an bhfíoras gur iarr TESanna a cláraíodh le déanaí agus atá ar siúl go leanúnach ar AE a bheith níos gníomhaí ar bhonn níos mire, go háirithe i réimsí chosaint an chomhshaoil, na sláinte, leasa ainmhithe, amhail na tionscnaimh Minority SafePack agus End the Cage Age, a fuair tacaíocht thar a bheith suntasach; ag athdhearbhú an ghá, dá bhri sin, atá leis an léirmhíniú is leithne is féidir a thabhairt do chreat chumhachtaí an Choimisiúin i leith gníomh dlí a mholadh;
29.

á iarraidh go mbainfear leas as cistí de chuid an bheartais comhtháthaithe chun feabhas a chur ar thimpeallacht oibre earnáil an chúraim sláinte agus an earnáil a dhéanamh níos tarraingtí don phearsanra sláinte chun éascú a dhéanamh ar straitéisí chun spéis a mhúscailt agus chun a áirithiú go gcoimeádtar an pearsanra cúraim sláinte i réigiúin leibhéal NUTS 2 ag a bhfuil OTI per capita is ísle ná 75 % de mheán AE-27, i réigiúin trasdula ag a bhfuil OTI per capita idir 75 % agus 90 % de mheán AE-27 agus i limistéir thuaithe ina bhfuil dlús daonra íseal agus saibhreas eacnamaíoch níos lú, ar straitéisí iad a bheadh ina gcomhlánú ar bheartais náisiúnta agus réigiúnacha arb é is aidhm leo lucht saothair sláinte leormhaith a sholáthar ar fud AE; á iarraidh go mbeidh ról níos mó ag na húdaráis áitiúla agus réigiúnacha, go háirithe acu siúd i réigiúin trasteorann, maidir le cláir agus tionscadail de chuid an bheartais comhtháthaithe ag a bhfuil tionchar suntasach ó thaobh laghdú éagothromaíochtaí sláinte de a chur ar bun agus a chur chun feidhme;
P9_TA(2022)0007

Agóid de bhun Riail 111(3): Cinneadh na gcásanna ina bhféadfar a mheas go bhfuil sonraí céannachta comhionann nó cosúil le chéile ar mhaithe le hilchéannachtaí a bhrath de bhun Rialachán (AE) 2019/817

Rún ó Pharlaimint na hEorpa an 20 Eanáir 2022 maidir le Rialachán Tarmligthe an Choimisiúin an 29 Meán Fómhair 2021 lena bhforlíontar Rialachán (AE) 2019/817 ó Pharlaimint na hEorpa agus ón gComhairle a mhéid a bhaineann le cinneadh na gcásanna ina bhféadfar a mheas go bhfuil sonraí céannachta comhionann nó cosúil le chéile ar mhaithe le hilchéannachtaí a bhrath (C(2021)05056 – 2021/2913(DEA))

(2022/C 336/11)

Níl an téacs seo ar fáil i nGaeilge
P9_TA(2022)0008

Agóid de bhun Riail 111(3): Cinneadh na gcásanna ina bhféadfar a mheas go bhfuil sonraí céannachta comhionann nó cosúil le chéile ar mhaithe le hilchéannachtaí a bhrath de bhun Rialachán (AE) 2019/818

Rún ó Pharlaimint na hEorpa an 20 Eanáir 2022 maidir le Rialachán Tarmligthe an Choimisiúin an 29 Meán Fómhair 2021 lena bhforlíontar Rialachán (AE) 2019/818 ó Pharlaimint na hEorpa agus ón gComhairle a mhéid a bhaineann le cinneadh na gcásanna ina bhféadfar a mheas go bhfuil sonraí céannachta comhionann nó cosúil le chéile ar mhaithe le hilchéannachtaí a bhrath (C(2021)05057 – 2021/2912(DEA))

(2022/C 336/12)

Níl an téacs seo ar fáil i nGaeilge
P9_TA(2022)0015

Cosaint ainmhithe agus iad á n-iompar

Moladh ó Pharlaimint na hEorpa an 20 Eanáir2022 chuig an gComhairle agus an Coimisiún tar éis imscrúdú a dhéanamh ar sháruithe líomhnaithe agus ar dhrochriarachán i gcur i bhfeidhm dhlí an Aontais i ndáil le cosaint ainmhithe agus iad á n-iompar laistigh agus lasmuigh den Aontas(2021/2736(RSP))

(2022/C 336/04)

Níl an téacs seo ar fáil i nGaeilge
16.

á iarraidh ar an gCoimisiún próiseas formheasa a áirithiú do “shubstaintí gníomhacha” i lotnaidicídí, a bheidh go hiomlán trédhearcach agus saor ó choinbhleachtaí leasa; ag tabhairt dá haire gur bailíodh os cionn milliún síniú ar fud an Aontais leis an Tionscnamh Eorpach ó na Saoránaigh dar teideal Save Bees and Farmers agus go n-iarrtar leis an tionscnamh sin go gcuirfí deireadh de réir a chéile le lotnaidicídí sintéiseacha san Aontas, go dtabharfaí bearta isteach chun an bhithéagsúlacht a athbhunú agus go dtabharfaí tacaíocht d’fheirmeoirí an t-aistriú chuig an talmhaíocht inbhuanaithe a dhéanamh; á iarraidh ar an Ombudsman leanúint d’imscrúdú a dhéanamh ar na córais atá i bhfeidhm ar leibhéal AE chun a áirithiú go ráthaítear leis na beartais reatha agus leis na coimircí nós imeachta sa réimse sin na leibhéil is airde de chosaint shláinte an duine agus an chomhshaoil, agus go bhfuil bailiú agus scrúdú fianaise eolaíche go hiomlán trédhearcach, cruinn agus saor ó choinbhleachtaí leasa;
P9_TA(2022)0025

Cadás géinmhodhnaithe GHB614 (BCS-GHØØ2-5)

Rún ó Pharlaimint na hEorpa an 15 Feabhra 2022 maidir leis an dréachtchinneadh cur chun feidhme ón gCoimisiún lena n-athnuaitear an t-údarú chun táirgí a chur ar an margadh ina bhfuil, arb é atá iontu, nó a tháirgtear as arbhar indiach géinmhodhnaithe GHB614 (BCS-GHØØ2-5) de bhun Rialachán (CE) Uimh 1829/2003 ó Pharlaimint na hEorpa agus ón gComhairle (D076839/01 – 2021/3006(RSP))

(2022/C 342/04)

Níl an téacs seo ar fáil i nGaeilge.
C 342/256

Iris Oifigiúil an Aontais Eorpaigh

P9_TA(2022)0049

Na forbairtí is déanaí maidir le cearta an duine sna hOileáin Fhilipíneacha

Rún ó Pharlaimint na hEorpa an 17 Feabhra 2022 maidir leis na forbairtí is déanaí maidir le cearta an duine sna hOileáin Fhilipíneacha (2022/2540(RSP))

(2022/C 342/20)

Níl an téacs seo ar fáil i nGaeilge.
(m)

cláir faoi ionstraimí gníomhaíochta seachtraí AE a fheabhsú chun tacú le fothú acmhainní frithéillithe, bunaithe ar phrionsabail na trédhearcachta, na cuntasachta, an neamh-idirdhealaithe agus rannpháirtíocht fhóinteach na ngeallsealbhóirí, agus i gcomhréir leis na rialacháin ábhartha maidir leis na hionstraimí sin; éifeachtúlacht chaiteachas AE a fheabhsú trí spriocanna agus amchláir shoiléire a chur san áireamh sna cláir; trédhearcacht agus cuntasacht a cúnaimh oifigiúil forbartha a fheabhsú chun na caighdeáin a leagtar amach i bprionsabail éifeachtacht na forbartha a comhaontaíodh go hidirnáisiúnta a chomhlíonadh; córas iomlánaíoch bainistithe riosca a fhorbairt chun cosc a chur ar chistí an Aontais cur leis an éilliú trí thacaíocht bhuiséadach a nascadh le cuspóirí frithéillithe agus trí aird ar leith a thabhairt ar fhaireachán a dhéanamh ar chur chun feidhme; faireachán dian a dhéanamh ar thionscadail a mhaoiníonn an tAontas Eorpach i dtríú tíortha agus a áirithiú nach n-úsáidtear iad mar ionstraimí chun gníomhaíochtaí aindleathacha a mhaoiniú; iniúchtaí a bhunú lena sheiceáil go bhfuil na cistí sin á n-úsáid i gcomhréir leis na cuspóirí a leagtar amach sna rialacháin le haghaidh gach ionstraime; tacaíocht bhuiséadach a chur ar fionraí i dtíortha ina bhfuil an t-éilliú forleathan agus ina mainníonn na húdaráis go follasach fíorghníomhaíocht a dhéanamh, agus ag an am céanna a áirithiú go bhfaighidh an cúnamh an pobal sibhialta ar bhealaí eile; i maoiniú AE, aird ar leith a thabhairt ar bhainistiú fónta sócmhainní poiblí tríú tíortha, i gcomhréir le Rialachán Airgeadais an Aontais, agus tacú le hiarrachtaí ECFE feabhas a chur ar rialachas corparáideach fiontar atá faoi úinéireacht an stáit; féachaint an bhféadfaí tascfhórsa frith-éillithe de chuid an Aontais a chruthú a mbeadh cumhachtaí, saineolas agus acmhainní leormhaithe aige chun imscrúduithe agus meastóireachtaí a dhéanamh i dtríú tíortha agus chun cúnamh teicniúil agus oibríochtúil a sholáthar, lena n-áirítear pleananna saincheaptha athchóirithe, do stáit a fhaigheann cistí AE nach bhfuil an cumas leordhóthanach acu chun aghaidh a thabhairt ar an éilliú agus ar mian leo a gcomhar leis an Aontas a neartú; toscaireachtaí AE agus ambasáidí na mBallstát a spreagadh chun tuairisciú go rialta ar éilliú agus oiliúint theicniúil a sholáthar d’fhoireann Thoscaireacht AE ionas go mbeidh siad in ann dul i ngleic le fadhbanna sa réimse sin agus réitigh a mholadh le haghaidh comhthéacsanna sonracha náisiúnta;
P9_TA(2022)0026

Agóid i dtaobh gníomh tarmligthe: Ciste Eorpach Muirí, Iascaigh agus Dobharshaothraithe: tréimhsí ama a bhaineann le neamh-inghlacthacht iarratas ar thacaíocht

Rún ó Pharlaimint na hEorpa an 15 Feabhra 2022 maidir le Rialachán Tarmligthe an Choimisiúin an 5 Samhain 2021 lena bhforlíontar Rialachán (AE) 2021/1139 ó Pharlaimint na hEorpa agus ón gComhairle maidir leis an gCiste Eorpach Muirí, Iascaigh agus Dobharshaothraithe i ndáil leis na tréimhsí ama agus na dátaí a bhaineann le neamh-inghlacthacht iarratas ar thacaíocht (C(2021)7701 – 2021/2961(DEA))

(2022/C 342/30)

Níl an téacs seo ar fáil i nGaeilge.
48.

á chreidiúint gurb é freagracht agus ról an Aontais agus a Bhallstát níos mó a dhéanamh chun próiseas lánpháirtíochta na hEorpa a chaomhnú, chun luachanna agus prionsabail Eorpacha a chosaint, lena n-áirítear prionsabal an chomhair dhílis, agus chun tarraingt siar eile ón Aontas a sheachaint; á chur in iúl gurb oth léi, sa chomhthéacs sin, srianadh agus rannpháirtíocht theoranta Pharlaimint na hEorpa agus a coistí roimh an reifreann sa Ríocht Aontaithe, a d’fhág saoránaigh na Ríochta Aontaithe, a bhí ina saoránaigh den Aontas ag an am, gan rochtain iomlán a bheith acu ar fhaisnéis maidir le feidhmiú AE agus na himpleachtaí a bheadh ag an tarraingt siar; ag cur béim ar an bhfíoras gur cheart coimircí a bhunú chun a áirithiú go gceadófaí do na saoránaigh lena mbaineann cinneadh eolasach a dhéanamh trí dhíospóireacht phoiblí sula dtabharfadh Ballstát faoi Airteagal 50 CAE a thionscnamh; á iarraidh ar na Ballstáit agus ar an Aontas Eorpach faisnéis fhorleathan a sholáthar go comhsheasmhach do shaoránaigh AE maidir le feidhmiú an Aontais Eorpaigh, a réimsí gníomhaíochta, a phróisis chinnteoireachta, cearta shaoránaigh AE agus na hiarmhairtí a bhaineann le AE a fhágáil; á mheas, chun na críche sin, go dtugtar deis leis an gComhdháil ar Thodhchaí na hEorpa d’idirphlé feabhsaithe leis na saoránaigh agus leis an tsochaí shibhialta maidir leis an Aontas Eorpach agus conas ba cheart é a fhorbairt; á mholadh don Choimisiún togra a chur chun cinn lena gceadófar do pháirtithe polaitiúla Eorpacha maoiniú a dhéanamh ar fheachtais reifrinn a bhaineann le cur chun feidhme CAE nó CFAE;